АҞӘА, нанҳәа 21 - Sputnik. Аҭырқәа адгьылкылҵәаратә ӷба Fatih Амшын еиқәаҟны иаԥшааит аԥсабаратә газ ахьхәыҵоу аҭыԥқәа шәагаала 320 миллиард кубометра, иҳәеит атәыла ахада Таиип Ердоган.
"Ҳара ҳаӷба Fatih агаз ҭаҵәах дуқәа аԥшааит Амшын еиқәаҿы, уи ашәагаа инықәырԥшны 320 миллиард кубтә метр ыҟоуп", - иҳәеит Ердоган ижәлар рахь иҟаиҵаз ааԥхьараҟны.
Уаанӡа АИХқәа ишырҳәоз ала, агаз аҵхразы 7-10 шықәса аҭаххоит, иагьақәхарџьтәхоит 2-3- миллиард доллар.